CELEX: 32008R1095
Language: et
Date: 2008-11-06 00:00:00
Title: Komisjoni määrus (EÜ) nr 1095/2008, 6. november 2008 , millega muudetakse määrust (EÜ) nr 109/2007 monensiinnaatriumi (Coxidin) lubamise kohta söödalisandina (EMPs kohaldatav tekst)

7.11.2008   
            
            
               ET
            
            
               Euroopa Liidu Teataja
            
            
               L 298/3
            
         
      KOMISJONI MÄÄRUS (EÜ) nr 1095/2008,
   6. november 2008,
   millega muudetakse määrust (EÜ) nr 109/2007 monensiinnaatriumi (Coxidin) lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Söödalisand monensiinnaatrium (Coxidin) on teatavatel tingimustel lubatud vastavalt määrusele (EÜ) nr 1831/2003. Komisjoni määrusega (EÜ) nr 109/2007 (2) on antud kümneaastane luba kõnealuse söödalisandi kasutamiseks broilerkanade ja kalkunite toitmisel ning see luba on seotud söödalisandi ringlusse laskmise loa omanikuga.
            
         
               (2)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loa omaniku nõudel ja vastavalt Euroopa Toiduohutusameti (edaspidi „toiduohutusamet”) arvamusele.
            
         
               (3)
            
            
               Söödalisandi monensiinnaatriumi (Coxidin) loa omanik on esitanud taotluse, milles tehakse ettepanek muuta loa tingimusi ja lühendada tapmisele eelnevat ettenähtud keeluaega ning kehtestada jääkide piirnorm.
            
         
               (4)
            
            
               Hinnates uuesti inimeste kokkupuudet kõnealuse ainega, jõudis toiduohutusamet oma 18. juuni 2008 arvamuses (3) järeldusele, et Codixini puhul tuleks broilerkanade ja kalkunite toitmisel tapmisele eelnevaks ettenähtud keeluajaks kehtestada üks päev. Söödalisandi loa omanik ei esitanud uusi andmeid, mis oleks võimaldanud toiduohutusametil teha ettepanekut lõpliku jääkide piirnormi kehtestamiseks.
            
         
               (5)
            
            
               Seetõttu tuleks määrust (EÜ) nr 109/2007 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 109/2007 lisa asendatakse käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. november 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  ELT L 31, 6.2.2007, lk 6.
   
      (3)  Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on the withrawal period for Coxidin for chickens and turkeys for fattening and the re-examination of the provisional Maximum Residue Limit. EFSA Teataja (2008) 731, 1–14.
   
      LISA
      
                  Lisandi identifitseerimisnumber
               
               
                  Loa omanik
               
               
                  Lisand
                  (kauba nimi)
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
               
                  Jääkide ajutised piirnormid asjaomases loomses toidus
               
            
                  Toimeaine kogus mg-des täissööda kg kohta, mille niiskusesisaldus on 12 %
               
            
                  Koktsidiostaatikumid ja histomonostaatikumid
               
            
                  5 1 701
               
               
                  Huvepharma
                  NV Belgia
               
               
                  Monensiinnaatrium
                  (Coxidin)
               
               
                  
                               
                           
                           
                              
                                 Toimeaine
                              
                              C36H61O11Na
                              
                                 Streptomyces cinnamonensis’e (28682, LMG S-19095) abil saadud polüeetermonokarboksüülhappe naatriumsool pulbrina.
                              Toimeaine koostis
                              
                                           
                                       
                                       
                                          Monensiin A: vähemalt 90 %
                                       
                                    
                                           
                                       
                                       
                                          Monensiin A + B: vähemalt 95 %
                                       
                                    
                                           
                                       
                                       
                                          Monensiin C 0,2–0,3 %
                                       
                                    
                        
                               
                           
                           
                              
                                 Söödalisandi koostis
                              
                              Tehniline aine monensiinnaatrium, mis vastab monensiini aktiivsusele: 25 %
                              Perliit: 15–20 %
                              Nisukliid 55–60 %
                           
                        
                               
                           
                           
                              
                                 Analüüsimeetod
                                  (1)
                              
                              Analüüsimeetodid toimeaine määramiseks: kõrgefektiivne vedelikkromatograafia (HPLC) koos kolonnijärgsete derivaatide saamisega ja UV-detektoriga (λ = 520 nm)
                           
                        
               
                  Broilerkanad
               
               
                  —
               
               
                  100
               
               
                  125
               
               
                  
                              1.
                           
                           
                              Kasutamine keelatud vähemalt üks päev enne tapmist.
                           
                        
                              2.
                           
                           
                              Lisand tuleb lisada segasöötadesse eelsegus.
                           
                        
                              3.
                           
                           
                              Monensiinnaatriumi suurim lubatud kogus täiendsöödas:
                              
                                          —
                                       
                                       
                                          625 mg/kg broilerkanade puhul;
                                       
                                    
                                          —
                                       
                                       
                                          500 mg/kg kalkunite puhul.
                                       
                                    
                        
                              4.
                           
                           
                              Monensiinnaatriumi ei tohi segada muude koktsidiostaatikumidega.
                           
                        
                              5.
                           
                           
                              Kasutusjuhendisse märgitakse:
                              „Ohtlik hobuslastele. Käesolev sööt sisaldab ionofoori: mitte anda koos tiamuliiniga ning jälgida võimalikke kõrvaltoimeid, kui kasutatakse koos muude raviainetega.”
                           
                        
                              6.
                           
                           
                              Kanda sobivat kaitseriietust, kindaid ja silmade või näokaitset. Ruumide ebapiisava ventilatsiooni korral kanda sobivat hingamisteede kaitsevahendit.
                           
                        
               
                  6.2.2017
               
               
                  25 μg monensiinnaatriumi märja naha ja rasvkoe kg kohta.
                  8 μg monensiinnaatriumi märja maksa, neerude ja lihaskoe kilogrammi kohta.
               
            
                  Kalkunid
               
               
                  16 nädalat
               
               
                  60
               
               
                  100
               
            
         (1)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives